Gawe meisies praat nie oor geld nie … Gevolglik sukkel baie vroue om hul geldsake só te bestuur dat hulle hul drome kan waar maak. Hier is ’n gids met praktiese, eenvoudige raad oor geldsake.
Argitektuur speel ’n belangrike rol in hierdie digbundel: die ontwerp van geboue en die konkrete bouwerk wat daarop volg. Die weerloosheid van menswees, die blootstelling aan ruwe emosionele werklikhede en die mens se poging om hom teen aanslae soos die letsels van liefdesverlies en die wreedheid van die samelewing te verweer, word ook ondersoek.
TT Cloete verwoord hier op tegnies vernuftige wyse die onvermoë van die mens om die misterie van die skepping en sy eie bestaan te deurgrond. Hy slaag daarin om iets van die wonder vas te vang sonder om die enigma tot ’n eenduidige slotsom of “betekenis” te reduseer. Daar is ook intieme verse oor die onlangse verlies van ’n lewensmaat.